Document ID: 31997R0142

Komisijas Regula (EK) Nr. 142/97
(1997. gada 27. janvāris)
par informācijas nosūtīšanu attiecībā uz dažām esošām vielām, kā paredzēts saskaņā ar Padomes Regulu (EEK) Nr. 793/93
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli [1], un jo īpaši tās 12. panta 2. punktu,
tā kā Komisijai ir vajadzīga attiecīga informācija par konkrētām vielām, lai saskaņā ar Pievienošanās līguma 69., 84. un 112. pantu uzsāktu to noteikumu pārskatīšanas procedūru, kurus vēl nepiemēro jaunajās dalībvalstīs, un tā kā šai informācijai jābūt pieejamai, pirms ir pieejama visa Regulas (EEK) Nr. 793/93 3. un 4. pantā prasītā informācija;
tā kā 12. panta paredzēts, ka par konkrētām vielām, kas, domājams, nopietni apdraud cilvēkus vai vidi, ražotājiem un importētājiem varētu uzlikt pienākumu sniegt pieejamo informāciju;
tā kā Komisijas Regulā (EEK) Nr. 1488/94 [2] izklāstīti esošo vielu cilvēkam un videi radītā riska novērtēšanas principi saskaņā ar Regulu (EEK) Nr. 793/93;
tā kā šajā regulā paredzētie pasākumi saskan ar komitejas atzinumu, kas izveidota saskaņā ar Regulas (EEK) Nr. 793/93 15. pantu,
IR PIEŅĒMUSI ŠO REGULU.
1. pants
Šīs regulas pielikumā uzskaitīto vielu ražotāji un importētāji visu attiecīgo pieejamo informāciju attiecībā uz šo vielu iedarbību uz cilvēkiem un vidi nosūta Komisijai četru mēnešu laikā pēc šīs regulas stāšanās spēkā.
Informācija par iedarbību attiecas uz ķīmiskās vielas emisiju vai iedarbību uz iedzīvotāju grupām vai vides daļām dažādos vielas pastāvēšanas cikla posmos saskaņā ar Regulas (EK) Nr. 1488/94 3. panta 3. punktu un 1 A pielikumu, kur
- iedzīvotāju grupas ir darbinieki, patērētāji un tādi cilvēki, kas pakļauti iedarbībai caur vidi,
- vides daļas ir ūdens, zeme un gaiss, kā arī informācija attiecībā uz ķīmiskās vielas pārvērtībām notekūdeņu attīrīšanas stacijās un vielas uzkrāšanos barības ķēdē,
- vielas pastāvēšanas cikls ietver ražošanu, pārvadāšanu, glabāšanu, iekļaušanu preparātā vai citu pārstrādi, izmantošanu un apglabāšanu vai reģenerāciju.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 27. janvārī

Labels: 1
20
3
12
15